
 ROMÂNIA
 JUDEŢUL TIMIŞ
 MUNICIPIUL TIMIŞOARA
 DIRECŢIA CLĂDIRI TERENURI ŞI DOTĂRI DIVERSE I EST
 BIROUL CLĂDIRI TERENURI I EST 
  NR.CT2020-13529/22.06.2020




REFERAT DE APROBARE A PROIECTULUI DE HOTĂRÂRE

privind aprobarea vânzării prin licitaţie publică a imobilului înscris în CF nr.32616 teren  și construcție înscrisă în CF nr. 32616-C1 situate în intravilan sat Măru, Comuna Zăvoi, județul Caraș Severin, proprietatea privată a Municipiului Timișoara, a inițierii procedurii de vânzare și a Studiului de oportunitate
Descrierea situaţiei actuale :

Staţiunea POIANA MĂRULUI se află la numai 25 de Km distanţă de oraşul Oţelul Roşu, județul Caras-Severin, regiunile Banat și Transilvania, într-un peisaj pitoresc dominat de păduri de conifere şi foioase, răspândite între Muntele Mic, Nedela şi Vârful Pietrii, iar în depărtare pot fi zărite crestele munţilor Retezat şi Ţarcu.
Subzona Poiana Mărului este plasată la o altitudine de 500 de metri, în staţiunea POIANA MĂRULUI putându-se ajunge pe DN68, Caransebeş – Haţeg, cu deviere pe lânga comuna Zăvoi.
Lacul de acumulare Poiana Mărului este amplasat pe râul Bistra Mărului şi se află la o distanţă de aproximativ 25 de kilometri de localitatea Oţelul Roşu.
Dezvoltarea zonei turistice începe după 1936, când Poiana Mărului şi Muntele Mic sunt declarate staţiuni turistice. 
În perioada respectivă se construiesc la Poiana Mărului primele facilităţi de cazare, iar ulterior staţiunea se dezvoltă rapid, atât din punct de vedere al capacităţii de cazare, cât şi din cel al facilităţilor disponibile şi al asigurării transportului până în staţiune, astfel încât în anii ’40 ajunge să fie recunoscută ca “Perla Banatului”.
           Municipiul Timişoara deţine în proprietate , terenul şi construcţia -Vila Bistra (având regimul de înălţime S+P+E ) din judeţul Caraş Severin, localitatea Poiana Mărului comuna Zăvoi , imobil identificat prin cartea funciară nr.32616 Zăvoi formată din teren intravilan identificat cu nr. cad. 32616 în suprafaţă de 4.600 mp şi construcţie-Vila Bistra identificată cu număr cadastral 32616-C1, în suprafaţă construită la sol de 902mp.

Imobilul este format din :
·   Demisolul este compus din: 2 săli de mese, bucătărie cu anexe (spălător, cămară, sală veselă,  anexă), 2 grupuri sanitare, vestiar, 2 magazii, 3 camere depozitare, sală cazan, hol și spălătorie.
·   Parterul este format din : 5 dormitoare, 4 birouri, vestiar, dușuri, infirmierie, WC și 2 holuri.
·   Etajul conține: 11 camere dintre care 2 cu balcon, hol și 2 WC.

Schimbari preconizate şi rezultate aşteptate:

           Scopul prezentei documentații este vânzarea Vilei Bistra, înscrisă în CF nr. 32616, teren intravilan în suprafață de 4.600 mp şi construcţie-Vila Bistra identificată cu număr cadastral 32616-C1, în suprafaţă construită la sol de 902mp, situată în Comuna Poiana Mărului, județul  Caraș - Severin.





Alte informatii:

	 Având în vedere Raportul de evaluare nr.3861/2019, înregistrat la Municipiul Timișoara cu nr. SC2019-027493/29.10.2019, întocmit de SC FIDOX SRL Brașov, conform Autorizației de Membru Corporativ nr.0023, emisă de Asociația Națională a Evaluatorilor Autorizați din România.


Concluzii:

	Având în vedere cele prezentate mai sus , considerăm necesară iniţierea unui proiect de hotărâre privind aprobarea vânzării prin licitaţie publică a imobilului înscris în CF nr.32616 teren  și construcție înscrisă în CF nr. 32616-C1 situate în intravilan sat Măru, Comuna Zăvoi, județul Caraș Severin, proprietatea privată a Municipiului Timișoara, a inițierii procedurii de vânzare și a Studiului de oportunitate.

